РЕПУБЛИКА СРБИЈА

ОПШТИНА ГОРЊИ МИЛАНОВАЦ

ОПШТИНСКА УПРАВА

Број: 4-401-81/2021

26.01.2021.године

ГОРЊИ МИЛАНОВАЦ

 На основу чана 4. Уредбе о средствима за подстицање програма или недостајућег дела средстава за фиансирање програма од јавнопг интереса која реализују удружења („Сл. гласник РС“, број 16/2018) и члана 4. Одлуке о условима и начину фиансирања програма од јавног интереса на територији општине Горњи Милановац („Сл. гласник општине Горњи Милановац“, број 32/2018), у складу са Одлуком о буџету Општине Горњи Милановац за 2021.годину („Сл.гласник општине Горњи Милановац“, број 23/2020), Општинска управа општине Горњи Милановац доноси:

 **ГОДИШЊИ ПЛАН ЈАВНИХ КОНКУРСА ЗА 2021. ГОДИНУ**

I-Одлуком о буџету Општине Горњи Милановац за 2021. годину („Сл.гласник општине Горњи Милановац“, број 23/2020), у оквиру:

- раздела 4-Општинска управа, глава 01, функционална класификација 090-Социјална заштита некласификована на другом месту, Програм 0901-Социјална и дечија заштита, Програмска активност 0003-Дневне услуге у заједници, позиција 20, економска класификација 481-Дотације невладиним организацијама-социо-хуманитарне организације, планирана су средства у износу од 500.000,00 динара;

- раздела 4-Општинска управа, глава 01, функционална класификација 820-Услуге културе, Програм 1201-Развој културе и информисања, Програмска активност 0002-Јачање културне продукције и уметничког стваралаштва, позиција 117, Економска класификација 481-Дотације невладиним организацијама-КУД, планирана су средства у износу од 5.500.000,00 динара;

- раздела 4-Општинска управа, глава 01, функционална класификација 840-Верске и остале услуге заједнице, Програм 1201-Развој културе и информисања, Програмска активност 0003-Унапређење система очувања и представљања културно-историјског наслеђа, позиција 119, Економска класификација 481-Дотације невладиним организацијама- за верске заједнице планирана су средства у износу од 2.500.000,00 динара, а за остала удружења у износу од 1.800.000,00 динара.

II- У циљу доделе средстава наведених у ставу I овог Годишњег Плана , биће расписани Јавни конкурси за доделу средстава за подстицање програма или недостајућег дела средстава за финансирање програма од јавног интереса, којe реализују удружења на територији општине Горњи Милановац.

III-Годишњи план јавних конкурса за финансирање програма удружења од јавног интереса из средстава буџета општине Горњи Милановац у 2021. години садржи податке о општини Горњи Милановац као даваоцу средстава, називу и циљу Јавних конкурса, тематске области од јавног интереса за које се у овој години спроводе конкурси, ко може да конкурише за средства, оквирни датум расписивања Конкурса, планирани износ средстава, оквирни датум почетка реализације одабраних програма и пројеката и њихово трајање, као и посебни захтеви и ограничења.

IV- Саставни део овог акта је Табеларни приказ календара јавних конкурса за финансирање програма удружења од јавног интереса из средстава буџета општине Горњи Милановац у 2021. години.

V--Годишњи план расписивања јавних конкурса за 2021. годину објaвити најкасније до 31. јануара 2021.године, на званичној интернет страници општине Горњи Милановац и исти доставити Канцеларији за сарадњу са цивилним друштвом Владе Републике Србије.

ОПШТИНСКА УПРАВА ОПШТИНЕ ГОРЊИ МИЛАНОВАЦ